CELEX: 62018TA0490
Language: sk
Date: 2020-07-08 00:00:00
Title: Vec T-490/18: Rozsudok Všeobecného súdu z 8. júla 2020 – Neda Industrial Group/Rada („Spoločná zahraničná a bezpečnostná politika – Reštriktívne opatrenia prijaté voči Iránu s cieľom zabrániť šíreniu jadrových zbraní – Zmrazenie finančných prostriedkov – Zachovanie mena žalobkyne na zozname fyzických osôb, právnických osôb a subjektov, na ktoré sa vzťahuje zmrazenie finančných prostriedkov a hospodárskych zdrojov – Povinnosť odôvodnenia – Nesprávne právne posúdenie – Nesprávne posúdenie – Zmena časových účinkov zrušenia“)

12.10.2020   
            
            
               SK
            
            
               Úradný vestník Európskej únie
            
            
               C 339/11
            
         
      Rozsudok Všeobecného súdu z 8. júla 2020 – Neda Industrial Group/Rada
      (Vec T-490/18) (1)
      
      („Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Zachovanie mena žalobkyne na zozname fyzických osôb, právnických osôb a subjektov, na ktoré sa vzťahuje zmrazenie finančných prostriedkov a hospodárskych zdrojov - Povinnosť odôvodnenia - Nesprávne právne posúdenie - Nesprávne posúdenie - Zmena časových účinkov zrušenia“)
      (2020/C 339/13)
      Jazyk konania: angličtina
      
         Účastníci konania
      
      
         Žalobkyňa: Neda Industrial Group (Teherán, Irán) (v zastúpení: L. Vidal, advokát)
      
         Žalovaná: Rada Európskej únie (v zastúpení: V. Piessevaux a M. Bishop, splnomocnení zástupcovia)
      
         Predmet veci
      
      Návrh na základe článku 263 ZFEÚ, po prvé, na zrušenie rozhodnutia Rady (SZBP) 2018/833 zo 4. júna 2018, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 140, 2018, s. 87), a vykonávacieho nariadenia Rady (EÚ) 2018/827 zo 4. júna 2018, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 140, 2018, s. 3), v rozsahu, v akom sa tieto právne akty týkajú žalobkyne, a po druhé, na zrušenie listu Rady zo 6. júna 2018 adresovaného žalobkyni
      
         Výrok rozsudku
      
      
                  1.
               
               
                  Rozhodnutie Rady (SZBP) 2018/833 zo 4. júna 2018, ktorým sa mení rozhodnutie 2010/413/SZBP o reštriktívnych opatreniach voči Iránu a vykonávacie nariadenie Rady (EÚ) 2018/827 zo 4. júna 2018, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa zrušujú v rozsahu, v akom sa týkajú Neda Industrial Group.
               
            
                  2.
               
               
                  Účinky rozhodnutia 2018/833 voči Neda Industrial Group zostávajú zachované až do okamihu nadobudnutia účinnosti zrušenia vykonávacieho nariadenia 2018/827.
               
            
                  3.
               
               
                  Vo zvyšnej časti sa žaloba zamieta.
               
            
                  4.
               
               
                  Rada Európskej únie je povinná nahradiť trovy konania.
               
            
         (1)  Ú. v. EÚ C 399, 5.11.2018.